                    ZAPISNIK
sa 20. sjednice Vijeća Mjesnog odbora „Matko Laginja“ održane 19. siječnja.2023.
20. sjednica održava se u sjedištu Mjesnog odbora“ Matko Laginja“,  Laginjina 11, s početkom u 18,00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Tin Špirić- član 
1. Petra Rodik -član
1. Ivan Balen-član

Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.
Dnevni red je jednoglasno prihvaćen i dopunjen s točkom dnevnog reda pod 2. Donošenje zaključka o potrebi angažiranja zaštitara u OŠ Matko Laginja.

Dnevni red:

1. Donošenje zaključka vezano uz dječji park kod Vitićevog nebodera po zahtjevu građana.
2. Donošenje zaključka o potrebi angažiranja zaštitara u OŠ Matko Laginja.
3. Pitanja i prijedlozi. 



AD 1.  Donošenje zaključka vezano uz dječji park kod Vitićevog nebodera po zahtjevu građana.

Vijeće nakon rasprave donosi slijedeći;

                                                           ZAKLJUČAK

o prenamjeni dječjeg igrališta kod Vitićevog nebodera u park

1. Vijeće Mjesnog odbora „Matko Laginja“ zaprimilo je dopis, potpise stanara i suglasnost za        prenamjenu dječjeg igrališta kod Vitićevog nebodera u park.

2. Vijeće Mjesnog odbora „Matko Laginja“ nije suglasno s prenamjenom dječjeg igrališta u  park.

3. Ovaj zaključak dostavlja se Vijeću Gradske četvrti Donji grad na daljnje postupanje.




Obrazloženje

Vijeće Mjesnog odbora „Matko Laginja“ zaprimilo je dopis, suglasnost i potpise stanara zgrada Ulica Matka Laginje kbr. 7 i kbr  .9,  kojima se traži prenamjena dječjeg igrališta kod Vitićevog nebodera u park, a da se igralište premjestiti na drugu lokaciju.
Također Vijeće Mjesnog odbora „Matko Laginja“ zaprimilo je i suprotno stajalište gosp. Paradžika suvlasnika u zgradi ulica Matka Laginja kbr. 9. 
Vijeće Mjesnog odbora „Matko Laginja“ nije suglasno s idejom premještanja dječjeg parka, obzirom da je on tamo već desetljećima i nema pogodne alternative za njegovo dislociranje.
Vezano uz problem vatrogasnog pristupa ne postoji argumentacija, obzirom da je vatrogasni put ionako onemogućen  jer je i s Vonovićeve i Laginjine dječje igralište omeđeno parkirnim mjestima koja su konstanstno popunjena. Postoji vatrogasni put s zapadne strane.
Vezano uz problem buke, uriniranja i grafita problemi koji su navedeni, nisu specifični za lokaciju parkića ispred Vitićevog nebodera, već predstavljaju generalni problem koji se pojavljuje kroz cijeli Grad Zagreb te se za sve probleme vezno uz komunalni red stanari trebaju obratiti komunalnom redarstvu.
Za rješavanje problema slivnika Vijeće Mjesnog odbora “Matko Laginja“ obratiti će se Vijeću Gradske četvrti Donji grad.
Vijeće Mjesnog odbora „Matko Laginja“ do sada je poduzelo određene radnje vezano uz ublažavanje problema  narušavanja kvalitete života stanara i održavanja komunalnog reda. S ravnateljem OŠ Matka Laginje dogovoreno je da radnim danom djeca mogu dobiti ključ na porti te im je omogućen slobodan pristup školskom igralištu kako bi se mogli igrati s loptom. Nažalost vikendom je pristup školskom igralištu ograničen. Vijeće mjesnog odbora tražiti će od Grada da se osiguraju financijska sredstva za angažiranje zaštitara koji bi otvarali ulaz i čuvali školsko igralište vikendom. Predstavnici mjesnog odbora obaviti će razgovor s komunalnim redarima i zamoliti pojačani nadzor oko komunalnog reda i čuvanja imovine djećjeg igrališta. Vijeće Mjesnog odbora tražiti će i postavljanje ploče s pravilima ponašanja na djećjem igralištu.



AD 2.  Donošenje zaključka o potrebi angažiranja zaštitara u OŠ Matko Laginja.

            Predsjednica iznosi prisutnima da je dana 10. siječnja 2023. održan sastanak s ravnateljem škole u vezi školskog igrališta na kojem su bili gđa. Petra Rodik, gosp. Ivan Špoljarić i gđa. Ivana Ivušić. 
          Na sastanku smo prodiskutirali o problemima škole, no naglasak je bio u vezi korištenja dvorišta škole koje je omogućeno građanstvu tijekom tjedna, ali i ne preko vikenda. Škola nema osoblje koje bi se brinulo i otključavalo i zaključavalo izlaz na dvorište tijekom vikenda, stoga je predloženo da škola angažira zaštitara preko vikenda koji bi to radio.
Viječe nakon rasprave  jednoglasno donosi slijedeći;
                                                           

 ZAKLJUČAK

o angažiranju zaštitarske službe u dvorištu OŠ Matka laginje

1. Vijeće Mjesnog odbora „Matko Laginja“ nakon razgovora s ravnateljem škole je ustanovilo da postoji problem s korištenjem školskog dvorišta preko vikenda kada je to onemogućeno.

2. Vijeće Mjesnog odbora „Matko Laginja“ suglasno je da se od Gradskog ureda za obrazovanje kulturu i šport traži angažiranje zaštitarske službe vikendom koja bi brinula za otključavanje i zaključavanje školskog igrališta. Na taj način omogućio bi se vikendom pristup djeci i građanstvu na školsko igralište.  

3. Ovaj zaključak dostavlja se Vijeću Gradske četvrti Donji grad na daljnje postupanje.



AD 3. Pitanja i prijedlozi
Gđa Rodik iznosi prisutnima da je potrebno zatražiti kontejner za plastiku na uglu Vojnovićeve i Vlaške kod ljekarne.






Sjednica je završena u 19,15 sati.
Zapisnik sačinila:	
Ivana Ivušić, v.r.	                                                                Predsjednica 
                                                                              Vijeća Mjesnog odbora „Matko Laginja“
[bookmark: _GoBack]                                                                                                         Ivana Ivušić, v.r.

			      


KLASA:  024-08/23-003/115
URBROJ: 251-13-11-1/006-23-02
Zagreb, 19. siječnja 2023.







